CELEX: 62010TN0092
Language: da
Date: 2010-02-17 00:00:00
Title: Sag T-92/10: Sag anlagt den 17. februar 2010 — Ferriera Valsabbia og Valsabbia Investimenti mod Kommissionen

1.5.2010   
            
            
               DA
            
            
               Den Europæiske Unions Tidende
            
            
               C 113/62
            
         Sag anlagt den 17. februar 2010 — Ferriera Valsabbia og Valsabbia Investimenti mod Kommissionen
   (Sag T-92/10)
   2010/C 113/94
   Processprog: italiensk
   
      Parter
   
   
      Sagsøgere: Ferriera Valsabbia SpA (Odolo, Italien), Valsabbia Investimenti SpA (Odolo, Italien) (ved avvocato D. Fosselard, avvocato S. Amoruso og avvocato L. Vitolo)
   
      Sagsøgt: Europa-Kommissionen
   
      Sagsøgernes påstande
   
   Annullation af Kommissionens beslutning K(2009) 7492 endelig udg. af 30. september 2009, COMP/37.956 Rundt armeringsbeton, genvedtagelse (»beslutningen«), som integreret og suppleret ved Kommissionens beslutning K(2009) 9912 endelig af 8. december 2009 (»integrering«) hvad angår den del, hvori det fastslås, at Ferriera Valsabbia SpA og Vasabbia Investimenti spA har overtrådt EKSF-traktatens artikel 65, og disse in solidum pålægges en bøde på 10,25 mio. EUR.
   Subsidiært:
   Beslutningens artikel 2, hvorved sagsøgerne pålægges sanktionen, annulleres.
   Mere subsidiært:
   Sanktionen nedsættes.
   Kommissionen tilpligtes at betale sagens omkostninger.
   
      Søgsmålsgrunde og væsentligste argumenter
   
   Søgsmålsgrundene og de væsentligste argumenter er af et lignende indhold, som påberåbt i andre søgsmål til prøvelse af samme beslutning. Sagsøgerne har særligt anført:
   
                
            
            
               Kommissionen har ikke kompetence til at straffe en overtrædelse af EKSF-traktatens artikel 65 efter denne traktats udløb og under alle omstændigheder ikke til at anvende artikel 7, stk. 1, og artikel 23, stk. 2, i forordning (EF) nr. 1/2003 (1) som lovhjemmel.
            
         
                
            
            
               Der er sket en tilsidesættelse af sagsøgernes ret til forsvar under proceduren for Kommissionen.
            
         
                
            
            
               Der er sket en tilsidesættelse af EKSF-traktatens artikel 65, stk. 1, for så vidt som de i beslutningen beskrevne faktiske omstændigheder ikke udgør et enkelt og vedvarende kartel.
            
         
                
            
            
               Der er sket en tilsidesættelse af retningslinjerne for beregningen af bøder samt af lighedsprincippet og proportionalitetsprincippet.
            
         
                
            
            
               Det gøres i den forbindelse navnlig gældende, at placeringen af sagsøgerne i den første gruppe virksomheder, som pålægges det højeste bødegrundbeløb, er fuldstændigt retsstridigt, når henses til, at Kommissionen i proceduren for opgørelse af bøden har foretaget en urigtig anvendelse af kriteriet om dets konkrete vægt på markedet og ikke har foretaget en ensartet anvendelse af kriteriet om virksomhedens samlede størrelse. Endvidere er proceduren for opgørelse af sanktionen også med hensyn til vurderingen af formildende omstændigheder urigtigt udført. Endelig har procedurens uforholdsmæssigt lange varighed alvorligt skadet retten til en upartisk rettergang uden forsinkelse.
            
         
      (1)  Rådets forordning (EF) nr. 1/2003 af 16.12.2002 om gennemførelse af konkurrencereglerne i traktatens artikel 81 og 82 (EFT L 1 af 4.1.2003, s. 1).